N’ebya Jonan Tusingwire.
5 nibo batungire obuhuta bw’amaani omuri butandu aharwa Fort Portal – Kabarole.
Okurugiirira ahari pooriisi eya Fort Portal, butandu egi ebeireho nyomwebazyo ebiro 16.02.2022 shaaha 1 z’omwabazyo ahari Kitarasa, omu Tauni Kanso ya Karago, Northern Division omu motoka ey’ekika kya, Isuzu ehandiikirwe omu namba UAY 114X, baasi y’eishomero erya St. Maria Gorreti SS, Virika, omururembo Fort Portal.
Egi ebaire epangisiibwe okutwara abeegi ba Fort Portal SS ah’itendekyero erya Kicwamba ahabaire hariyo emizaano ahagati y’amashomero.
Bwanyima y’emizaano, motoka egi ebaire negarura abeegi ah’ishomero, beitu eky’obusaasi yatunga butandu, abeegi abaingi baahutaara kandi bairukangiziibwe omu irwariro erikuru erya Buhinga omuri Fort Portal.
lug_Latn run_Latn lug_Latn lug_Latn lug_Latn